Document ID: /fineweb-2-swissfilter-quality_10-filterrobots/filtered/02038.jsonl.gz/6023

Exponents da la PPS han fundà a Berna l'uniun Pro Svizra. L'uniun duai s'engaschar per la neutralitad da la Svizra, ha declerà l'anteriur cusseglier federal Christoph Blocher a la radunanza generala. Naschida è la Pro Svizra ord la fusiun da trais associaziuns ch'èn criticas vers l'Uniun europeica.
Sco president da l'uniun ha la radunanza generala elegì Stephan Rietiker ch'è medi ed interprendider. L'anteriur cusseglier federal Christoph Blocher ha fatg l'act da fundaziun e ditg ch'ei saja bun da betg avair il politicher a la testa, mabain in praticher. Vicepresident è il cusseglier naziunal da la PPS Walter Wobmann.